Լևանտե (ֆուտբոլային ակումբ)

Լևանտե (), իսպանական ֆուտբոլային ակումբ Վալենսիայից։ Այն ստեղծվել է 1909 թվականին և ներկայումս հանդես է գալիս Լա Լիգայում

Պատմություն

Վաղ տարիներ
Լևեանտեն հիմնադրվել է 1909 թվականին որպես Լևանտե ֆուտբոլային ակումբ, անվանումը վերցնելով Լա Մալվարոսայի Լևանտե ափից և եղել է Վալենսիայի պիոներական ակումբներից մեկը։

Լևանտեն առաջին խաղերը անցկացրել է ամբարների մոտակայքում գտնվող Լա Պլատյետա վայրում։ Նրանց մյուս դաշտը նույնպես ափամերձ գոտում էր, որտեղ խաղում էին բանվորական դասի ներկայացուցիչները։ 1919 թվականին ակումբը առաջին անգամ խաղաց Վալենսիայի դեմ և պարտվեց 0-1 հաշվով, խաղը նաև հայտնի դարձավ նոր Ալգիրոսի դաշտում անցկացրած առաջին խաղով։ 1928 թվականին Լևանտեն նվաճեց առաջին տիտղոսը` նվաճելով Վալենսիայի չեմպիոնի տիտղոսը։

1935 թվականին Լևանտեն դարձավ Լևանտե-Սուր մրցույթի հաղթող, որում մասնակցում էին Վալենսիայի, Մուրսիայի և Անդալուսիայի լավագույն ակումբները և միևնույն ժամանակ հասավ Իսպանիայի գավաթի կիսաեզրափակիչ` հաղթելով Վալենսիային և Բարսելոնային, սակայն պարտվեց Սաբադելին։

Կոպա դե լա Էսպանա Լիբրե
Իսպանիայի քաղաքացիական պատերազմի ընթացքում Լևանտեն խաղաց Միջերկրածովյան լիգայում և գրավեց հինգերորդ և վեցերորդ տեղերը, բացի այդ խաղաց Կոպա դե լա Էսպանա Լիբրեում ("Ազատ Իսպանիայի գավաթ"): Չնայած գավաթին մասնակցում էին լիգայի առաջին չորս ակումբները, սակայն Բարսելոնան մեկնեց Մեքսիկա ուսումնական հավաքների և փոխարենը մասնակցեց Լևանտեն։

Լևանտեն դուրս եկավ եզրափակիչ, որտեղ 1937 թվականի հուլիսի 18-ին հաղթեց Վալենսիային 1-0 հաշվով։

Միավորում
Քաղաքացիական պատերազմի ընթացքում Լևանտեի դաշտը ավերվել էր, և քանի որ նույն քաղաքի Գիմնաստիկո ակումբը ուներ մարզադաշտ, սակայն կորցրել էր խաղացողների մեծ մասին, ակումբները 1939 թվականին միավորվեցին` անվանվելով  Դեպորտիվա Լևանտե-Գիմնաստիկո Յունիոն, երկու տարի անց նորից անվանափոխվեցին Լևանտե Յունիոն Դեպարտիվա։

Նվաճումներ 
 Իսպանիայի գավաթ
 Կիսաեզրափակիչ (1). 1935
 Ազատ Իսպանիայի գավաթ
 Հաղթող (1). 1937
 Սեգունդա Դիվիզիոն
 Հաղթող (2). 2003–04, 2016–17
 Սեգունդա Դիվիզիոն B
 Հաղթող (3). 1988–89, 1995–96, 1998–99
 Տերսերա Դիվիզիոն
 Հաղթող (2). 1943–44, 1972–73

Ներկա կազմ 
2017 թվականի սեպտեմբերի 1-ի դրությամբ։

 
 
 (վարձավճարով Դեպորտիվոյից)
 

 
 

 

 
 (վարձավճարով Էյբարից)
 (վարձավճարով Բետիսից)
 (վարձավճարով Նասիոնալից)
 
 (վարձավճարով Տորինոյից)

Ծանոթագրություններ

Արտաքին հղումներ 
 Լևանտեի պաշտոնական կայքը 
 Լևանտեի պաշտոնական Տվիտերի էջը
 Լևանտեի պաշտոնական Ֆեյսբուքի էջը
 Լևանտեի պաշտոնական ՅուԹյուբի էջը
 Լևանտեի պաշտոնական Ինստագրամի էջը
 Լևանտեն transfermarkt-ում
 Լևանտեն futbol24.com-ում
 Լևանտեն soccerway.com կայքում

Լևանտե
Սեգունդայում եղած ակումբներ
1909 հիմնադրված ֆուտբոլային ակումբներ
1909 հիմնադրումներ Իսպանիայում